Bert Langeler

Bert (Lambertus Johannes Jacobus) Langeler (sündinud 2. märtsil 1962) on Hollandist Eestisse elama asunud dirigent ja puhkpillipedagoog. 
Bert Langeler on Viljandi Muusikakooli vaskpilliõpetaja (alates 2008) ja puhkpilliosakonna juhataja, Võhma Muusikakooli vaskpilliõpetaja (alates 2016), Võhma puhkpillistuudio juhendaja (alates 2014), Tõrva Muusikakooli puhkpilliõpetaja (alates 2020) ning Tõrva ja Viljandi Muusikakooli Puhkpilliorkestri dirigent. Ta on töötanud ka Hollandis Zaltbommeli Muusikakoolis (1985-2004) ja Almkerki Muusikakoolis (1986-2003) puhkpilliõpetaja ja osakonnajuhatajana.
Ta on ka Tartu Ülikooli Viljandi kultuuriakadeemia trompeti, ansambli- ja orkestritöö didaktika õppejõud (alates 2009), Eesti Muusika- ja Teatriakadeemia puhkpilliorkestri repertuaari lektor (alates 2021), Vabariikliku Orkestrijuhtide Puhkpilliorkestri peadirigent (alates 2013).
Alates 2017. aastast on ta ka laulupidude dirigent. 2019. aasta üldlaulupeol oli ta puhkpilliorkestrite liigijuht ja on seda ka 2025. aasta suvel toimuval XXVIII üldlaulupeol.
Välislingid.
Bert Langeler on fenomenaalne inimene. Sakala, 4. detsember 2009
Hollandlane juhatab lapsi muusika juurde. Sakala, 4. detsember 2009
Noored pillimehed tunnistati parimaks. Sakala 27. jaanuar 2010
Viljandi aasta õpetajad on Ülle Luisk ja Bert Langeler. Sakala, 27. september 2010
Bert Langeler võttis vastu tunnustuse. Sakala, 21. september 2017
VOPi peadirigendina jätkab Bert Langeler. Puhkpillimuusika koja veebileht, 24. november 2017
Ma elan siin. Hollandlane Bert Langeler. Vikerraadio, 7. aprill 2018
Bert Langeler - orkestrijuht, kes paneb lapsed oma pilli järgi mängima. Sakala, 18. jaanuar 2020
Bert Langeler pälvis aasta orkestridirigendi tiitli. Sakala, 26. jaanuar 2020
Eesti Kooriühing jagas aastapreemiaid. Eesti Kooriühingu veebisait, 26. jaanuar 2020
Muusikaõpetaja kutsub Eesti sünnipäeval äratusmängule. Sakala, 13. veebruar 2021
Itaalia ja Ploomi tänaval tervitati vabariigi aastapäeva Eesti hümniga. Sakala, 24. veebruar 2021
Aidas kohtuvad filmimuusika ja puhkpilliorkestrid. Sakala, 18. aprill 2022
Muusikakooliõpetaja saab kätte alla 900 euro kuus. ,Kõik, mis kehtib õpetajate kohta, ei kehti meie kohta" Eesti Päevaleht, 12. oktoober 2022
Juhatatavad orkestrid.
1978–1981 Noorte puhkpilliorkester ,Hintham", Hintham
1980–1982 Noorte puhkpilliorkester ,Harmonie Drunen", Drunen
1982–1984 Puhkpilliorkester ,De Burcht", Leiden
1982–2008 Fanfaariorkester ,Concordia Juliana", Cameren-Nederhemert
1983–1987 Fanfaariorkester ,Cromvoirtse", Cromvoirt
1984–2002 Noorte Fanfaariorkester ,Andels Fanfare", Andel
1985–1989 Puhkpilliorkester ,Kunst Adelt", Helvoirt
1987–2008 Fanfaariorkester ,Nooit Gedacht", Almkerk
1989–1996 Brassband ,Harp en Luit", Vuren
1989–2004 Fanfaariorkester ,Prins Hendrik", Aalst
1992–1999 Noorte Fanfaariorkester ,Zuid Nederlands Jeugd Fanfare Orkest" (ZNJFO)
1992–2004 Puhkpilliorkester ,TOG", Berlicum
2005–2008 Puhkpilliorkester ,Valkenburg's harmonie", Valkenburg
2006–2008 Puhkpilliorkester ,Generaal Karel van der Heijden", Zaltbommel
2008–... Viljandi Muusikakooli Puhkpilliorkester
2013–... Vabariiklik Orkestrijuhtide Puhkpilliorkester
2014–... Võhma Puhkpillistuudio
2019–... Tõrva Muusikakooli Puhkpilliorkester
2023–... Tallinna Muusika- ja Balletikool MUBA Sümfooniline Puhkpilliorkester